Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1250

6. Az ismeretek ellenõrzési rendszere Az ellenõrzési rendszer az intézményi tantervben a 6.1—6.3. pontokban foglaltak figyelembevételével elõírt, kritériumjellegû követelményként szereplõ aláírások, gyakorlati jegyek megszerzésébõl, vizsgák teljesítésébõl, a szakdolgozat elkészítésébõl és a záróvizsgából tevõdik össze. 6.1. A kötelezõ vizsgák száma félévente legalább 2. 6.2. A szakdolgozat a képzés anyagából választott olyan szakmai feladat megoldása, amellyel a hallgató bizonyítja, hogy tájékozott a választott téma szakirodalmában és jogalkalmazási gyakorlatában, önállóan képes a tanult ismeretanyag szintetizálására és alkotó alkalmazására. A szakdolgozat kreditértéke: 10 kreditpont. 6.3. A záróvizsgára bocsátás feltétele: — a szakdolgozat elkészítése és benyújtása, — az intézményi tantervben elõírt követelmények teljesítése. 6.3.1. A záróvizsga részei: — a szakdolgozat megvédése, — a szóbeli vizsga legalább 35 kreditpont értékû ismeretanyagot fog át: államszervezeti ismeretek, polgári jogi alapok, munkajog tárgyakból. 6.3.2. A záróvizsga eredménye A szóbeli vizsgára adott érdemjegy, valamint a szakdolgozat elkészítésére és védésére adott egy érdemjegy egyszerû, egész számra kerekített átlaga. XIII. A JOGI SZAKOKLEVELES ÁLTALÁNOS ORVOS, FOGORVOS, GYÓGYSZERÉSZ SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes